b'\n_START_ARTICLE_\nBabu\xc5\xa1ka\n_START_PARAGRAPH_\nPun\xc4\x8dka Matrio\xc5\xa1ka (\xd0\xbc\xd0\xb0\xd1\x82\xd1\x80\xd1\x91\xd1\x88\xd0\xba\xd0\xb0). je tradicionalna ruska igra\xc4\x8da. Gre za niz pun\xc4\x8dk, ve\xc4\x8dje velikosti proti manj\xc5\xa1i znotraj druge v drugi.\n_START_SECTION_\nOblika\n_START_PARAGRAPH_\nMatrio\xc5\xa1ko predstavljajo votle lesene figure, ki se razdelijo na pol. To razkrije manj\xc5\xa1o figuro, v kateri je ponovno \xc5\xa1e manj\xc5\xa1a. Postopek se kon\xc4\x8da z najmanj\xc5\xa1o matrio\xc5\xa1ko, ki se je ne da deliti. Tradicionalno je \xc5\xa1tevilo ugnezdenih pun\xc4\x8dk najmanj pet, vendar je lahko \xc5\xa1tevilo \xc5\xa1e ve\xc4\x8dje, tudi do nekaj deset. Moderne pun\xc4\x8dke so velikokrat sestavljene iz lihega \xc5\xa1tevila pun\xc4\x8dk, kar pa ni strogo pravilo. Originalni set pun\xc4\x8dk Zvijozdo\xc4\x8dkina je bil za primer sestavljen iz sodega \xc5\xa1tevila pun\xc4\x8dk. Oblika je valjasta z zaokro\xc5\xbeenim vrhom za glavo, ravnim delom na dnu in z malo ali nobenim \xc5\xa1trle\xc4\x8dim elementom. Pun\xc4\x8dke nimajo rok (razen tistih ki so naslikane). Tradicionalno je prvi del matrio\xc5\xa1ke \xc5\xbeenska, oble\xc4\x8dena v sarafan. Figure znotraj te so lahko obeh spolov, najmanj\xc5\xa1a, najgloblja pun\xc4\x8dka pa je po navadi otrok, narejen iz enega kosa lesa (ki se ne deli oz. odpira). Umetnost je barvanje vsake posamezne pun\xc4\x8dke, kar zna biti zelo zahtevno._NEWLINE_Matrio\xc5\xa1ka je po navadi oblikovana da sledi dolo\xc4\x8deni temi, na primer predstavlja kme\xc4\x8dko dekle v narodni no\xc5\xa1i, vendar je lahko tema karkoli, od pravlji\xc4\x8dnih likov do politi\xc4\x8dnih voditeljev.\n_START_SECTION_\nZgodovina\n_START_PARAGRAPH_\nPrvi ruski matrio\xc5\xa1ka set je bil izklesan leta 1890, izklesal ga je Vasilij P. Zvjozdo\xc4\x8dkin, dizajn zanjo pa je predstavil Sergej Vasiljevi\xc4\x8d Maljutin. Maljutin je bil doma\xc4\x8di obrtni slikar in arhitekt. Set je poslikal Maljutin, ki je dobil navdih pri japonskih lesenih lutkah, ki predstavljajo \xc5\xa0i\xc4\x8di-fuku-jin, sedem bogov prihodnosti. Maljutinov set je vseboval osem pun\xc4\x8dk, prvo je bilo dekle, ki dr\xc5\xbei petelina, \xc5\xa1est notranjih pun\xc4\x8dk je bilo deklet, peti je bil fantek in najmanj\xc5\xa1a pun\xc4\x8dka otrok. Leta 1900 je \xc5\xbeena Sava Ivanovi\xc4\x8da Mamontova predstavila pun\xc4\x8dke na svetovni razstavi v Parizu, kjer so si igra\xc4\x8de prislu\xc5\xbeile bronasto medaljo. Kmalu po tem so babu\xc5\xa1ke pri\xc4\x8deli izdelovati \xc5\xa1irom Rusije.'